Românii au talent (primul sezon)

Primul sezon Românii au talent (Romania's Got Talent) a debutat la Pro TV pe 18 februarie 2011. Proiectul este o franciză Got Talent, program tv dezvoltat de compania britanică Simco Limited, și i-a avut ca gazde pe Smiley și Pavel Bartoș. Juriul emisiunii a fost compus din Andra, Mihai Petre și Andi Moisescu. În total, au avut loc 11 evenimente: 6 audiții, 4 semifinale (12 concurenți în fiecare, deci 48 în toate semifinalele) și o finală (12 concurenți; din fiecare semifinală se alegeau 3 concurenți câștigători: primii doi prin votul publicului, iar al treilea prin votul juriului care a dat o șansă unui concurent dintre cei clasați pe locurile al treilea și al patrulea, tot în urma opțiunilor publicului), audițiile fiind înregistrate, iar semifinalele și finala transmise în direct din Studiourile MediaPRO din Buftea.
Marele premiu în sumă de 120.000 de euro a fost câștigat de Adrian Țuțu, concurentul care în finală s-a prezentat cu melodia hip hop „Sunt român, deci pot”. La preselecție a impresionat publicul și juriul cu piesa „E evident, românii au talent”, un imn neoficial al emisiunii de la Pro TV, iar în semifinală cu „Iubiți-vă părinții!”, tot pe ritmuri hip-hop. El nu poate lua întreaga sumă pe care a câștigat-o, pentru că trebuie să plătească impozit statului. Lui îi revin doar 100.800 de euro, iar statul roman îi impozitează câștigul cu 19.200 de euro.
Anunțul că Adrian Țuțu a câștigat marea finală a adus și critici în randul publicului care a urmărit show-ul. Cei mai mulți au fost revoltați că nu talentul, ci cazul a câștigat marele premiu de 120.000 de euro, potrivit celor de la Adevărul. Atât forumurile, cât și rețelele de socializare au fost asaltate cu mesaje de protest, iar un val de critici fără precedent s-a stârnit la adresa Pro TV și a învingătorului lor.
La nivelul publicului din mediul urban, Pro TV și-a păstrat poziția de lider absolut devansând și audiențele celorlalte televiziuni.
Românii au talent este formatul de mare succes mondial Got Talent, cumpărat de Pro TV de la FremantleMedia.
Prima ediție a show-ului care a debutat la Pro TV a avut audiențe ce au transformat emisiunea în cel mai urmărit program de divertisment din 2004 până în prezent. La prima ediție a concursului Românii au talent, Pro TV a fost lider clar de audiență și nu a depășit doar posturile concurente, ci și-a bătut și propriile recorduri. Astfel, show-ul Românii au talent a fost de două ori mai vizionat decât Dansez pentru tine, potrivit paginademedia.ro. La nivelul publicului din mediul urban, Pro TV și-a păstrat poziția de lider absolut devansând și audiențele celorlalte televiziuni.
Got Talent este unul dintre cele mai de succes formate de televiziune ale anului 2009, depășindu-și propriile recorduri de audiență peste tot în lume. Show-ul de televiziune a fost difuzat în peste 30 de țări, printre care Marea Britanie, Suedia, Grecia, Belgia, Australia, Rusia, Portugalia, Franța, Statele Unite ale Americii, Ucraina, Serbia, India, Armenia, Slovacia, Polonia, Noua Zeelandă, Danemarca, Argentina, Olanda, Norvegia, Spania, Germania, Finlanda și Israel.
Andra, Mihai Petre și Andi Moisescu au fost cei care i-au ales pe cei mai talentați români.
Andra a declarat:
În ceea ce-l privește pe Mihai Petre, acesta a spus că va fi un jurat corect și obiectiv și că va urmări implicarea fizică și emoțională a concurenților, capacitatea lor de a transmite emoție.
Andi Moisescu a spus că nici el va fi prea indulgent, el va îmbina înțelegerea și respectul cu puțină ironie.
Smiley și Pavel Bartoș au fost prezentatorii emisiunii.
Cei doi s-au aflat tot timpul în culise alături de concurenți pentru a lua impresii, pentru a-i susține și a-i încuraja pe toți cei care urmează să urce pe scenă.
Smiley a spus:
Pavel a declarat:
El a mai spus de asemenea:
Înscrierile s-au putut face pe site-ul romaniiautalent.ro începând cu 2 iulie 2010, dar și direct în locațiile special organizate în orașele în care au avut loc preselecțiile: Timișoara (14 august), Cluj (24 august), Piatra Neamț (31 august), Constanța (7 septembrie) și București (4 decembrie).
După șase ediții în urma cărora peste 400 de concurenți au reușit să primească minim doi de „DA”, pentru a merge mai departe, juriul a făcut selecția semifinaliștilor. Astfel, cei trei membri ai juriului format din Mihai Petre, Andra și Andi Moisescu au ales 48 de concurenți care au mers în semifinalele show-lui.
Cele șase audiții au fost înregistrate, în timp ce următoarele emisiuni (semifinalele și finala) au fost transmise în direct.
Au avut loc patru semifinale.
Publicul a votat prin SMS și a ales finaliștii. Este vorba despre primii doi concurenți, care au primit cele mai multe voturi. Juriul a dat o șansă unui concurent dintre cei clasați pe locurile al treilea și al patrulea, tot în urma opțiunilor publicului.
Cele patru semifinale au fost transmise în direct din Studiourile MediaPRO din Buftea.
Prima semifinală a fost ținută pe 1 aprilie 2011. Invitații speciali au fost Costel Busuioc și Valentin Urse.
A doua semifinală a fost ținută pe 2 aprilie 2011. Invitatii speciali au fost Pepe și Petruța Cecilia Kupper.
A treia semifinală a avut loc pe 8 aprilie 2011 Invitații speciali au fost cele 8 perechi concurente din ulteriorul sezon Dansez pentru tine.
Ultima semifinală a avut loc pe 9 aprilie 2011. Invitații speciali au fost Horia Brenciu și Marius Mihalache.
Finala concursului a avut loc pe 25 aprilie 2011, mai exact în ziua de luni, în a doua zi de Paști, începând cu ora 20:30 (EEST), în direct din Studiourile MediaPRO din Buftea. Invitații speciali ai serii au fost Loredana Groza și Damian Drăghici.
Adrian Țuțu, câștigătorul show-ului Românii au talent, nu poate lua întreaga sumă pe care a câștigat-o, pentru că trebuie să plătească impozit statului. Astfel, lui îi revin doar 100.800 de euro, iar statul roman îi impozitează câștigul cu 19.200 de euro.
Sorin Blejnar, președintele ANAF, a declarat pentru gândul.info că regretă că nu-l poate scuti pe Adrian de la plata impozitului:
Potrivit Codului fiscal, „veniturile sub formă de premii se impun, prin reținerea la sursă, cu o cotă de 16% aplicată asupra venitului netrealizat din fiecare premiu. Obligația calculării, reținerii și virării impozitului revine plătitorilor de venituri”.
Adrian Țuțu spune că nu s-a gândit ce va face cu banii pe care i-a câștigat, nici înainte de a deveni învingător și nici după ce a obținut marele premiu. „Acum sunt super fericit și vreau să continui cu muzica”, a spus Adrian Țuțu. Promite că-și va continua și studiile: „Școala e cea mai importantă”, povestește el, „vreau să o continui, apoi să fac Conservatorul”.
Anunțul că Adrian Țuțu a câștigat marea finală a adus și critici în rândul publicului care a urmărit show-ul. Acestea pot fi văzute cel mai bine pe internet. Valuri de internauți își exprimă mulțumirea sau nemulțumirea față de rezultatul concursului. Valul de critici îl vizează atât pe câștigătorul Românii au talent, dar și conducerea televiziunii care a organizat concursul.
Atât forumurile, cât și rețelele de socializare au fost asaltate cu mesaje de protest. Cei mai mulți au fost revoltați că nu talentul, ci cazul a câștigat marele premiu de 120.000 de euro, potrivit celor de la Adevărul.
Un val de critici fără precedent s-a stârnit la adresa Pro TV și a învingătorului lor „contrafăcut”, Adrian Țuțu. Site-urile de internet gestionate de Pro TV au mii de accesări și comentarii, predominant, defavorabile. S-a creat o controversă puternică, iar Pro TV a rămas în atenția publicului chiar și după încheierea show-ului.
„Înscenarea” pusă la cale de Pro TV pare să repete povestea de la Britain’s Got Talent din 2009, când Susan Boyle a ieșit pe locul doi, deși era favorita publicului. Astfel s-a creat o mare controversă în jurul organizării emisiunii, iar subiectul a rămas în atenția publicului timp îndelungat.